
PASIRAŠYTA PROJEKTO „ĮVAIRIALYPIO ŠVIETIMO PLĖTOJIMAS BIRŠTONO SAVIVALDYBĖJE VYKDANT VISOS DIENOS VEIKLĄ BIRŠTONO GIMNAZIJOJE“ FINANSAVIMO SUTARTIS
 
	Siekiant užtikrinti tolygų užimtumą ir visiems prieinamas švietimo paslaugas Birštono gimnazijoje, Birštono savivaldybės administracija kartu su projekto partneriu Birštono gimnazija įgyvendins projektą „Įvairialypio švietimo plėtojimas Birštono savivaldybėje vykdant visos dienos veiklą Birštono gimnazijoje“. Įgyvendinant projektą bus sudarytos sąlygos gauti įvairesnes švietimo paslaugas, padidinti pradinio ir pagrindinio ugdymo paslaugų prieinamumą, modernizuoti ir išplėsti ugdymo įstaigos infrastruktūrą, t. y. sukurti ir modernizuoti infrastruktūrą, pritaikytą visos dienos mokyklos (toliau – VDM) ugdymo proceso organizavimui ir vykdymui, kuria naudosis pradinio ir pagrindinio ugdymo paslaugas gaunantys vaikai (mokiniai).
	Projekto tikslas – sudaryti sąlygas kokybiškam, socialiai teisingam ir lygias galimybes užtikrinančiam visapusiškam kiekvieno vaiko ugdymui(si) visą dieną Birštono gimnazijoje, sukurti ir pritaikyti gimnazijos erdves (klases), skirtas visos dienos mokyklos veiklų vykdymui gimnazijoje. 
Planuojamos projekto veiklos:
· Lauko klasės (kupolo) su terasa, prieigų, elektros instaliacijos, šildymo-kondicionavimo sistemos, apsaugos sprendiniais įrengimas bei baldinių ir kompiuterinės įrangos sprendinių įsigijimas.
· Klasių modernizavimas ir pritaikymas visos dienos mokyklos veiklų vykdymui   (2 klasės), t. y.  baldinių sprendinių, mokomosios įrangos ir ugdomųjų prekių įsigijimas.

Projektas finansuojamas iš Europos Sąjungos fondų lėšų ir Savivaldybės biudžeto lėšų.
Projekto vertė: 235294,12 Eur.
Projekto įgyvendinimo laikotarpis: 2024 07 – 2026 07.

